Ettepanek: NÕUKOGU RAKENDUSMÄÄRUS, millega muudetakse määrust (EÜ) nr 192/2007, millega kehtestatakse lõplik dumpinguvastane tollimaks Indiast, Indoneesiast, Malaisiast, Korea Vabariigist, Taist ja Taiwanist pärit teatava polüetüleentereftalaadi impordi suhtes /* COM/2013/0238 final - 2013/0126 (NLE) */





SELETUSKIRI 1) Ettepaneku taust 110 || · Ettepaneku põhjused ja eesmärgid Käesolev ettepanek käsitleb nõukogu 30. novembri 2009. aasta määruse (EÜ) nr 1225/2009 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed)[1] (edaspidi „algmäärus”) kohaldamist menetluses, mis käsitleb Indiast, Indoneesiast, Malaisiast, Korea Vabariigist, Taist ja Taiwanist pärit teatava polüetüleentereftalaadi importi. · Üldine taust Käesolev ettepanek on seotud algmääruse rakendamisega ja puudutab kahe, komisjoni poolt eelnevalt heakskiidetud hinnakohustuse (otsus 2000/745/EÜ,[2] muudetud otsusega 2002/232/EÜ[3]) tühistamist eelnimetatud dumpinguvastase menetluse raames. 139 || · Ettepaneku valdkonnas kehtivad õigusnormid Nõukogu kehtestas määrusega (EÜ) nr 192/2007[4] lõpliku dumpinguvastase tollimaksu teatava Indiast, Indoneesiast, Malaisiast, Korea Vabariigist, Taist ja Taiwanist pärit polüetüleentereftalaadi impordi suhtes. Otsusega 2000/745/EÜ,[5] mida on muudetud otsusega 2002/232/EÜ,[6] kiitis komisjon heaks viis hinnakohustust, mille võtsid Indoneesia ja India äriühingud. 141 || · Kooskõla Euroopa Liidu muude tegevuspõhimõtete ja eesmärkidega Ei kohaldata. 2) Konsulteerimine huvitatud isikutega ja mõju hindamine || · Konsulteerimine huvitatud isikutega 219 || Menetlusega seotud huvitatud isikutel on olnud võimalus esitada oma kommentaarid vastavalt algmääruse artikli 8 lõikele 9. || · Eksperdiarvamuste kogumine ja kasutamine 229 || Välisekspertide arvamusi ei olnud vaja kasutada. 230 || · Mõju hindamine Käesolev ettepanek tuleneb algmääruse rakendamisest. Algmäärus ei näe ette üldist mõjuhindamist, ent sisaldab mahuka loetelu tingimustest, mida tuleb hinnata. 3) Ettepaneku õiguslik külg 305 || · Kavandatud meetme kokkuvõte Komisjon tühistab oma otsusega kaks hinnakohustust, sest neid on korduvalt rikutud. Seepärast tuleks teha vastavad muudatused ka otsuse aluseks olevas nõukogu määruses, millega kehtestati lõplik dumpinguvastane tollimaks, ning kustutada asjaomased äriühingud esitatud hinnakohustuse võtnud äriühingute nimekirjast artikli 2 lõikes 3. Seega tehakse nõukogule ettepanek võtta vastu lisatud määruse ettepanek, mis tuleb avaldada Euroopa Liidu Teatajas. 310 || · Õiguslik alus Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed. 329 || · Subsidiaarsuse põhimõte Ettepanek tehakse ELi ainupädevusse kuuluvas valdkonnas. Subsidiaarsuse põhimõtet seetõttu ei kohaldata. || · Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel: 331 || Asjaomase meetme vormi on kirjeldatud eespool nimetatud algmääruses ja see ei võimalda teha otsuseid liikmesriikide tasandil. 332 || Nõuet, mille kohaselt liidu, liikmesriikide valitsuste, piirkondlike ja kohalike asutuste, ettevõtjate ja kodanike rahaline ja halduskoormus peab olema võimalikult väike ja proportsionaalne ettepaneku eesmärgiga, ei kohaldata. || · Õigusakti valik 341 || Kavandatud vahend: määrus. 342 || Muud vahendid ei oleks asjakohased järgmisel põhjusel: eespool nimetatud algmäärus ei paku alternatiivseid võimalusi. 4) Mõju eelarvele 409 || Ettepanek ei mõjuta ELi eelarvet. 2013/0126 (NLE) Ettepanek: NÕUKOGU RAKENDUSMÄÄRUS, millega muudetakse määrust (EÜ) nr 192/2007, millega kehtestatakse lõplik dumpinguvastane tollimaks Indiast, Indoneesiast, Malaisiast, Korea Vabariigist, Taist ja Taiwanist pärit teatava polüetüleentereftalaadi impordi suhtes EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed[7] (edaspidi „algmäärus”), eriti selle artikleid 8 ja 9, võttes arvesse Euroopa Komisjoni ettepanekut, mis on esitatud pärast konsulteerimist nõuandekomiteega, ning arvestades järgmist: A. EELNENUD MENETLUS (1) Nõukogu kehtestas pärast meetmete aegumise läbivaatamist ja osalist vahepealset läbivaatamist määrusega (EÜ) nr 192/2007[8] lõpliku dumpinguvastase tollimaksu Indiast, Indoneesiast, Malaisiast, Korea Vabariigist, Taist ja Taiwanist pärit teatava polüetüleentereftalaadi impordi suhtes. Esimest korda kehtestati meetmed 2000. aasta augustis[9]. Praegu on pooleli meetmete aegumise uus läbivaatamine[10]. (2) Komisjon kiitis otsusega 2000/745/EÜ[11] heaks hinnakohustuse, mille esitas teiste hulgas Indoneesia äriühing P.T. Polypet Karyapersada (edaspidi „Polypet”). Uut eksportijat käsitlenud läbivaatamise[12] tulemuste ja järelduste põhjal kiitis komisjon otsusega 2002/232/EÜ,[13] millega muudeti otsust 2000/745/EÜ, heaks India äriühingu Futura Polymers Limited (edaspidi „Futura”) kohustuse. B. KOHUSTUSTE TÜHISTAMINE JA MÄÄRUSE (EÜ) nr 192/2007 MUUTMINE (3) Komisjon tühistas otsusega XX[14] äriühingute Polypet ja Futura võetud kohustuste heakskiitmise. Seetõttu tuleks vastavalt muuta määruse (EÜ) nr 192/2007 artikli 2 lõiget 3. ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 192/2007 artikli 2 lõikes 3 esitatud tabel asendatakse järgmisega: Riik || Äriühing || TARICi lisakood India || Reliance Industries Limited || A181 India || Pearl Engineering Polymers Limited || A182 India || Dhunseri Petrochem & Tea Limited || A585 Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Brüssel, Nõukogu nimel eesistuja [1] ELT L 343, 22.12.2009, lk 51. [2] EÜT L 301, 30.11.2000, lk 88. [3] EÜT L 78, 21.3.2002, lk 12, ELT C 116, 15.5.2003, lk 2. [4] ELT L 59, 27.2.2007, lk 1. [5] EÜT L 301, 30.11.2000, lk 88. [6] EÜT L 78, 21.3.2002, lk 12, ELT C 116, 15.5.2003, lk 2. [7] ELT L 343, 22.12.2009, lk 51. [8] ELT L 59, 27.2.2007, lk 1. [9] EÜT L 199, 5.8.2000, lk 48. [10] ELT C 55, 24.2.2012, lk 4. [11] EÜT L 301, 30.11.2000, lk 88. [12] EÜT L 78, 21.3.2002, lk 4. [13] ELT L 78, 21.3.2002, lk 12; ELT C 116, 16.5.2003, lk 2. [14] Vt käesolev ELT lk XX.